124 1773. 



Latitudo maxima circa pinnam pectoralem 5 imc. 



» in medio pinnae analis 3 » 



» a nucha ad iugulum 4 » 



Diameter capitis transversus, corporis paulo maior.. 4 » 



Maii 3. 



119. Blennius fenestratus F. (*) 



(Fig. pict. G.) 



Blennius radiis superciliorum simplicibus, dorso tripinni, 

 pinnis omnibus maculis fenestratis. 



Habitat in insula australi Novae Zeelandiae inter saxa 

 ad ostia rivulorum aquae dulcis, locis aestu maris rigatis. 

 Bleuniorum species, quas in Nova Zeelandia cepi, imprimis 

 inter saxa latitabant, et a me sunt captae in scrobibus aqua 

 plenis, aestu recedente; unicus Bl. varius hamo captus in 

 littore saxoso; mirum, unicam insulam tot continere species 

 huius generis. Nullus quoque dubito, quin reliqua Nova Zee- 

 landia, plures Blenniorum species habeat, sed a me non re- 

 pertas ob breve tempus, et quod tantum duos portus atti- 

 gerimus. 



Corpus subcatheto-plateum, lanceolatum, squamosum, 

 obscure olivaceo - fuscum. 



Caput subconicum, compressiusculum, obtusum, laeve; 

 pinnulis utrimque duabus, prima postica in superciliis 

 posita, rhombea, supra truncata, integra; secunda antica 

 duplo minor, ante nares posita, cirrhiformis, apice fimbriata. 

 Labia retractilia, crassiuscula, superiore et inferiore 

 membranis retro revolutis. Maxillae et palatum denticu- 

 lis minutis confertis. Nares utrimque binae, supra canthum 

 anteriorem oculi. Oculi prominuli; iride fusco-virente; 

 pupilla coeruleo-nigra, annulo aureo - cincta. Operculum 

 branchiarum superius laeve, torosum; inferius laeve, 



(*) Tripterygion feneslralum Cuv. Val. XI. p. 4l6. 



